Шөғәйеб пәйғәмбәргә индергән аятында Аллаһы Тәғәлә әйтә, — тигән имам Бәкер: «Һинең өммәтеңдән булған йөҙ мең кешене Мин ауыр язаға тарттырырмын: уларҙың 40 меңе яуыздар, 60 меңе тәҡүә кешеләр булыр». Аллаһҡа доға ҡылып, Шөғәйеб пәйғәмбәр һорар: «Ярабби! Уҫал кешеләр инде — уҫал кешеләр, ә һуң иманлы бәндәләрҙе нимә тип язаларға?» — тиер. «Улар, — тиер Аллаһ, — йән һөймәҫ эштәргә Минең асыулы булыуымды күрә тороп, асыу тигәнде белмәй гонаһ эшләп йөрөүҙәргә юл ҡуйҙылар».